cyanic-selkie/wikianc huggingface dataset:
பேதுரு (திருத்தூதர்)
பேதுருவின் குடும்பம்
பின்பு அவர்கள் தொழுகைக் கூடத்தை விட்டு வெளியே வந்து யாக்கோபு, யோவானுடன் சீமோன், அந்திரேயா ஆகியோரின் வீட்டிற்குள் சென்றார்கள். சீமோனுடைய மாமியார் காய்ச்சலாய்க் கிடந்தார். உடனே அவர்கள் அதைப் பற்றி இயேசுவிடம் சொன்னார்கள். இயேசு அவரருகில் சென்று கையைப் பிடித்து அவரைத் தூக்கினார். காய்ச்சல் அவரை விட்டு நீங்கிற்று. அவர் அவர்களுக்குப் பணிவிடை செய்தார்.
பேதுருவின் பெயர் பற்றிய குறிப்பு
பேதுருவின் இயற்பெயர் எபிரேயத்தில் சீமோன் என்பதாகும். அது கிரேக்கத்தில் Σιμων என்று எழுதப்பட்டது. புதிய ஏற்பாட்டில் இரு இடங்களில் அப்பெயர் "சிமியோன்" (Συμεων) என்னும் வடிவத்தில் வருகிறது (காண்க: திருத்தூதர் பணிகள் 15:14; 2 பேதுரு 1:1).
"கேபா" என்னும் அரமேயச் சொல் கிரேக்கத்தில் Petros என்று பெயர்க்கப்பட்டது. அதிலிருந்து தமிழ் "பேதுரு" என்னும் வடிவம் பிறந்தது. பேதுரு என்னும் பெயர் நற்செய்தி நூல்களிலும் திருத்தூதர் பணிகள் நூலிலும் 150 தடவைக்கு மேலாக வருகிறது. "சீமோன் பேதுரு" என்னும் இரட்டைப் பெயர் பெரும்பாலும் யோவான் நற்செய்தியில் சுமார் 20 தடவை வருகிறது.
கிரேக்க மொழி பேசிய கிறித்தவர் நடுவே "பேதுரு" என்னும் சொல் (பாறை, கல்) எளிதில் பொருள் விளங்கும் பெயராக விளங்கியிருக்கும்.
பேதுரு முதல் திருத்தந்தை என்பது பற்றிய கருத்துகள்
கத்தோலிக்க திருச்சபை இயேசுவின் திருத்தூதராகிய பேதுரு முதல் "திருத்தந்தை" (Pope) என்று அறிக்கையிடுகிறது. அதற்கு, கீழ்வரும் காரணங்கள் காட்டப்படுகின்றன:
பேதுரு வகிக்கும் சிறப்பிடத்தைக் கீழ்வருமாறு விளக்கலாம்.
விக்கிமூலம்:இணைப்பு
பேதுரு - எழுத்துப் படையல்கள்
பகுப்பு:கிறித்தவப் புனிதர்கள் பகுப்பு:கிறித்தவ மறைசாட்சிகள் பகுப்பு:திருத்தந்தையர்கள் பகுப்பு:பாலத்தீன திருத்தந்தையர்கள் பகுப்பு:திருத்தூதர்கள்
பிஜ்னி சட்டமன்றத் தொகுதி
பிஜ்னி சட்டமன்றத் தொகுதி (Bijni Vidhan Sabha constituency) அசாம் மாநிலத்திலுள்ள 126 சட்டமன்ற தொகுதிகளுள் ஒன்றாகும். இது கோக்ராஜார் மக்களவைத் தொகுதியில் அடங்குகிறது.
மேற்கோள்கள்
பகுப்பு:அசாம் சட்டமன்றத் தொகுதிகள்
பெல்மேஷ் முகங்கள்
பெல்மேஷ் முகங்கள் (Bélmez Faces) என்பது வீட்டின் சுவரிலும் தரையிலும் மனித முகங்கள் தானாகவே தோன்றி தானாகவே மறைவது என்று சிலரால் நம்பப்படும் நிகழ்வு ஆகும். இந்த நிகழ்வு ஸ்பெயின் நாட்டில் பெல்மேஷ் என்ற கிராமத்தில் நடந்துள்ளது.
வரலாறு
20-ஆம் நூற்றாண்டில் முதன்முதலாக 1971-ம் ஆண்டு ஆகஸ்ட் மாதம் 23-ஆம் தேதி, பெல்மேஷ் கிராமத்தில் கல்லீ ரியல் (Calle Real) என்னும் தெருவில் அமைந்த 5ஆம் நம்பர் வீட்டில் வசித்து வந்த பெண்மணியான மரியா கொமேஷ் (Maria Gomez) சமையலறையில் சமைத்துக் கொண்டிருந்த பொழுது, சமையலறையின் நிலப்பகுதியில் ஒரு பெண்ணின் உருவம் தோன்றியுள்ளது. இதைத் தொடர்ந்து அடுத்த நாள், அதற்கு அடுத்தநாள் என்று வீடு முழுவதும் முகங்கள் தோன்றியது. இதனால் இந்த மர்மச் சம்பவத்திற்கு பெல்மேசு முகங்கள்(The Faces of Belmez) என்ற பெயர் வந்தது. ஆண்கள், பெண்கள் ஆகிய இரண்டு முகங்களும் மாறி மாறித் தோன்றின.
வெளி இணைப்புகள்
பகுப்பு:மூடநம்பிக்கைகள் பகுப்பு:நம்பிக்கைகள்
மிகை பணவீக்கம்
பொருளாதாரத்தில், மிகை பணவீக்கம் என்பது பணவீக்கம் கட்டுப்பாட்டில் இல்லை என்பதை குறிக்கிறது. நாட்டில் பொருட்களுக்கான விலைகள் மிக வேகமாக அதிகரிக்கும் போது பணம் அதன் மதிப்பை வேகமாக இழக்கிறது. ஒரு நாட்டின் ஏற்றுமதியை விட இறக்குமதி அளவுக்கு அதிகமாக உள்ளது போது இந்நிலை ஏற்பட காரணமாகிறது.
மிகை பணவீக்கத்தின் ஒரு உதாரணம் 1920களில் ஜெர்மனி ஆகும். ஜெர்மணி 1922ல், மிகப்பெரிய வங்கிப் பணத்தாள் மதிப்பு 50,000 ரீச்மார்க் ஆகும். 1923 இல் மிகப்பெரிய வங்கித்தாள் 100,000,000,000,000 ரீச்மார்க் ஆகும். 1923 டிசம்பரில் மாற்று விகிதம் 4,200,000,000,000 ரீச்மார்க்கிற்கு 1 அமெரிக்க டாலராக இருந்தது. இந்த ரூபாய் தாட்கள் மிகவும் பயனற்றவை. மக்கள் அவற்றை உடல் சூட்டிற்காக நெருப்பில் எரித்தார்கள். பணத்தாள்கள், வாங்கக்கூடிய மரத்தை விட நீண்ட நேரம் எரியும். சில சமயங்களில் பணவீக்க விகிதம் மிக அதிகமாக இருந்ததால், இரண்டு நாட்களுக்கு ஒருமுறை பொருட்களின் விலைகள் இரட்டிப்பாகும். இந்த சிக்கலை தடுக்க 15 அக்டோபர் 1923 அன்று ஜெர்மனி ரென்டென்மார்க் எனும் புதிய பணத்தாட்கள் அச்சிட்டது. இதன் மாற்று விகிதம் 1 அமெரிக்க டாலராக நிர்ணயிக்கப்பட்டது.
ஜிம்பாப்வே நாட்டில், சூலை 2008ல் மிகை பணவீக்க விகிதம் 23,11,50,888% ஆக இருந்தது.
மேற்கோள்கள்
பகுப்பு:பொருளாதாரப் பிரச்சினைகள்
சிலிகுரி பாதை
முக்கிய‌த்துவம்
இந்த‌ப் பாதையான‌து இந்தியாவிற்கு மிக‌வும் முக்கிய‌த்துவ‌ம் வாய்ந்த‌து. வ‌ட‌கிழ‌க்கு இந்தியாவுட‌ன் இந்தியாவை இணைக்கும் ஒரே பாதை இதுவாகும். கிழக்கு பாக்கிஸ்தான் (தற்போதைய வங்காளதேசம்) உருவாக்கம் இந்திய வடகிழக்கு பகுதியில் புவியியல் ரீதியாக இந்தப் பாதையை முக்கியத்துவம் வாய்ந்ததாக ஆக்குகிறது. சிலிகுரி பாதை 14 மைல் அகலம் மட்டுமே கொண்டது. இந்தியாவின் வடகிழக்கு பகுதி மற்றும் நாட்டின் மீதமுள்ள பகுதிகளுக்கு இடையே பாலமாக இருக்கிறது. இந்திய சீனப்போரின் போது சீனா இந்தப்பாதையைக் கைப்பற்றி வடகிழக்கு இந்தியாவை இந்தியாவின் பிற‌ பகுதிகளில் இருந்து துண்டிக்க முயற்சி செய்தது.. முக்கியத்துவம் வாய்ந்த இந்தப்பகுதி இந்திய ராணுவம், அசாம் ரைபிள்ஸ், எல்லை பாதுகாப்புப் படை மற்றும் மேற்கு வங்காள காவல் துறை ஆகியவற்றால் கண்காணிக்கப்படுகிறது. சமீபகாலங்களில் இந்தப்பகுதி வங்காளதேச கிளர்ச்சியாளர்களும் நேபாள மாவோயிஸ்டுகளும் ஊடுருவும் இடமாகக் கருதப்படுகிறது. சட்டவிரோத போதை மற்றும் ஆயுதங்கள் போக்குவரத்து இந்த பகுதியில் நடைபெறுகிறது. 2004 ஆம் ஆண்டில் இந்தியா, நேபாளம், பூடான் மற்றும் வங்காளாதேசம் அனைத்தும் இணைந்து தடையற்ற வர்த்தகத்தை இப்பகுதியில் உருவாக்கும் சாத்தியத்தை ஆராய்ந்தனர்.
இதையும் பார்க்க
சிலிகுரி
பகுப்பு:மேற்கு வங்காளம் பகுப்பு:டார்ஜிலிங் மாவட்டம் பகுப்பு:இந்தியப் புவியியல்
மேல்காங்கேயன்குப்பம் ஊராட்சி
மேல்காங்கேயன்குப்பம் ஊராட்சி (Melkangeyankuppam Gram Panchayat), தமிழ்நாட்டின் கடலூர் மாவட்டத்தில் உள்ள பண்ருட்டி வட்டாரத்தில் அமைந்துள்ளது. இந்த ஊராட்சி, நெய்வேலி சட்டமன்றத் தொகுதிக்கும் கடலூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1662 ஆகும். இவர்களில் பெண்கள் 803 பேரும் ஆண்கள் 859 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:கடலூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
வங்காள இரட்டையாட்சி
வங்காள இரட்டையாட்சி வங்காள நவாபுக்குத் தம் நாட்டைப் பாதுகாத்தல், குற்றவாளிகளை விசாரித்துத் தீர்ப்பளித்தல் ஆகிய உரிமைகளை (நிஸாமத்) மொகலாயப் பேரரசர் வழங்கியிருந்தார். 1765-ல் இராபர்ட் கிளைவ் பிரபு இரண்டாம் முறையாக வங்காள கவர்னராக நியமிக்கப்பெற்று இந்தியாவுக்கு வந்தார். அப்பொழுது நாட்டின் நிலைமை சீர்கெட்டிருந்தது. அவர் அயோத்தி நவாபை மீண்டும் பதவியிலிருத்தினார். அவருடைய இராஜ்ஜியதிலிருந்து ஒரு பகுதியை மொகலாயப் பேரரசர் இரண்டாம் ஷா ஆலத்திற்குக் கொடுத்தார். இதனால் மகிழ்ச்சியுற்ற ஷா ஆலம் ஆங்கிலேயருக்கு வங்காளம், பீகார், ஒரிஸ்ஸா மாகாணங்களில் "திவாணி" என்னும் உரிமையை வழங்கினார். இதன்படி, கிழக்கிந்தியக் கம்பெனியார் மாகாணங்களில் வரி வசூலிப்பதற்கும் செலவுகள் செய்வதற்கும், சிவில்நீதி வழங்குவதற்கும் உரிமை பெற்றனர். இவ்வாறு 18 ஆம் நூற்றாண்டின் பிற்பகுதியில் வங்காளத்தில் இரட்டையாட்சி தொடங்கியது. 1765-ல் வங்காள நவாபு மீர்ஜாபர் இறக்கவே, ஆங்கிலேயர் அவருடைய மகனாரான நாஜம்-உத்-தெளலாவை நவாபு பதவியிலிருத்தினர். ஆயினும் இராணுவத் துறையையும் நிர்வாகத்துறையையும் தாமே செயல் முறையில் ஏற்றுக்கொண்டனர். திவானி, நிஸாமத் ஆகிய இரு பொறுப்புக்களும் ஆங்கிலேயரிடம் வந்து சேர்ந்தன. இவற்றைத் தாமே நிர்வகிக்கத் திறனற்ற ஆங்கிலேயர் தயங்கினர். பிறகு வங்காளம், பீகார் மாகாணங்களுக்கு உதவி நவாபுகள் அமர்த்தப் பெற்றனர். நவாபு இவர்களை ஆங்கிலேயர் சம்மதம் பெற்றுத்தான் நியமிக்கவோ நீக்கவோ வேண்டுமென்று ஆங்கிலேயர் விதித்தனர். வரிவகுல் அதிகாரத்தையும் சிவில் நீதி முறையையும் இந்திய அலுவலர்களிடமே ஒப்படைத்தனர். இவர்களை மேற்பார்வையிட 1769-ல் ஆட்சியர்கள் நியமிக்கப்பட்டனர். மூர்ஷிதாபாத்திலிருந்த பிரிட்டிஷ் ரெஸிடென்டும் பாட்னாவிலிருந்த தலைமை ஏஜென்டும் உதவி நவாபுகளின் அலுவல்களை மேற்பார்வையிட அமர்த்தப்பட்டனர். இந்த ஏற்பாடுகளால் நல்ல பயன் எதுவும் ஏற்படவில்லை. கம்பெனியாரின் வருமானம் குறைந்துகொண்டே வந்தது. ஜமீன்தாரர்கள் குடியானவர்களைத் துன்புறுத்திச் செல்வந்தராயினர். இவ்வாறு கம்பெனியாரும், நவாபின் பணியாளருமாக நடத்தி வந்த இருதலைப்பட்ட அரசியலில் மக்கள் அவதியுற்றனர். ஆங்கிலேயர் முழுப் பொறுப்பையும் ஏற்காமல், நிதி திரட்டுவதிலும், தமது நிலைமையை வலிமைப்படுத்திக் கொள்வதிலுமே கண்ணுங் கருத்துமாயிருந்தனர் மக்கள் நலத்தைப் பேணவில்லை என்று குறைகூறுவோரும் உள்ளனர். ஆனால் அக்காலச் சூழ்நிலையில் வாணிகம் செய்ய வந்த கம்பெனியாரின் நிலைமையைச் சீர்தூக்கின் உண்மை புலனாகும். ஆங்கிலேயர், உடனேயே முழுப் பொறுப்பேற்றுக் கொண்டிருந்தால் இந்தியாவிலிருந்த மற்ற ஐரோப்பியர் பொறாமைகொண்டு போர்தொடுத்திருப்பர். தவிர, வாணிகத்திற்காக மட்டுமே வந்தவர்களிடம் ஆட்சிமுறை அறிவை எதிர்பார்த்தலும் தவறு. சிறிது காலத்திற்குள் இரட்டை ஆட்சிமுறையின் தீய பலன்கள் வெளித்தோன்றலாயின. 1770-ல் வங்கத்தில் பெரும் பஞ்சம் உண்டாயிற்று, மக்களிற் பலர் மடிந்தனர். இறந்தோர்களில் பெரும்பான்மையோர் குடிமக்களே. 1772-ல் ஹேஸ்ட்டிங்ஸ் வங்காள கவர்னரானர். இரட்டையாட்சி நாட்டிற்கு நன்மை பயவாது என்பதை அறிந்த இவர் அதை ஒழிக்கத் திட்டமிட்டார். முதலில் இரண்டு உதவி நவாபுகளையும் வேலையிலிருந்து நீக்கி, அவர்கள்மீது குற்ற விசாரணை நடத்தினர். ஜமீந்தாரர்களுக்கிருந்த அதிகாரங்களைக் குறைத்தார். நாட்டை மாவட்டங்களாகப் பிரித்து, அதிகாரிகளை நியமித்தார். சிவில் குற்ற நீதிமன்றங்களை நிறுவினார். இவ்வாறு ஆங்கிலேயர் வங்காள அரசியலில் முழுப் பொறுப்பேற்றுக்கொண்டதும் இரட்டையாட்சி முறை ஒழிந்தது.
வங்காள நிலவரித் தீர்மானம்
வங்காளத்தில் நிலவரி வசூல் செய்யும் உரிமையைப் பெற்றதும், ஜமீந்தாரர்களே வரி வசூலிக்க நியமித்தனர். இந்த உரிமையை ஆண்டுதோறும் ஏலத்தில்விட்டு, அதிகத் தொகை செலுத்த ஒத்துக்கொண்டவரையே பணிக்கு அமர்த்தினர். இவர்கள் சில ஆண்டு காலத்தில் ராஜாக்கள் என்ற பட்டத்தை வைத்துக்கொண்டு தம் மாவட்டத்தில் எதேச்சாதிகாரம் செலுத்தத் தொடங்கினர், வரித் தொகையையும் சரியாகச் செலுத்தவில்லை. ஆங்கிலேயரின் வருமானம் படிப்படியாகக் குறைந்து கொண்டே வந்தது. குடிமக்களைத் துன்புறுத்தி வரி வசூலித்த ஜமீந்தாரர்கள் செல்வராயினர். 1770ல் ஏற்பட்ட கொடிய பஞ்சம் மேலும் நிலைமையைக் கேடுறச் செய்தது. வாரன் ஹேஸ்டிங்ஸ் என்னும் வங்க கவர்னர் வரிசம்பந்தமாக முதலில் ஓர் ஐந்தாண்டு முறையையும், பிறகு ஆண்டுத்திட்டம் ஒன்றையும் செயல் முறையில் கொண்டுவந்தார். ஆயினும் நற்பலன் ஒன்றும் கிட்டவில்லை. கிழக்கிந்தியக் கம்பெனி இயக்குநர்கள் இதை ஆராய்ந்து, சரியான திட்டமொன்றை அமலுக்குக் கொண்டுவர ஏற்பாடு செய்தனர். கார்ன்வாலிஸ் பிரபு இந்த நோக்கத்துடன் இந்தியாவுக்கு அனுப்பப் பெற்றார், அவருக்கு உதவ ஷோர், கிரான்ட் என்னும் இரு அனுபவமுள்ள உதவியாளர்களும் நியமிக்கப்பட்டனர். இவர்கள் நாட்டின் நிலைமையைத் தீர விசாரித்தறிந்து தங்களுடைய அறிக்கைகளை வெளியிட்டனர். அவர்களிருவரும் வரித்திட்டம் நிலையாக அமைவதை விரும்பவில்லை. ஆயினும் கார்ன்வாலிஸ் பிரபு 1793-ல் வங்காளம், பீகார் மாகாணங்களில் நிலையான நிலவரித் திட்டத்தை ஏற்படுத்தினார். இதன்படி வரித்தொகை, 1765-66-ல் இருந்ததைவிட இரண்டு மடங்காக உயர்த்தப்பட்டது. ஜமீந்தாரர்கள் நிலையாக நியமிக்கப்பட்டதால் புறம்போக்கு நிலங்களையும் விவசாயத்திற்குப் பயன்படுத்த அவர்களுக்கு ஆர்வமுண்டாயிற்று. இதனால் அவர்களுடைய வருமானம் பெருகியது. ஆங்கிலேயருக்கும் வரித்தொகை ஒழுங்காகக் கொடுக்கப்பட்டது. வங்காளம் பொருளாதாரத்துறையில் முன்னேறியது.
சான்றுகள்
பகுப்பு:வங்காளம்
செல்லூர் கிழார் மகனார் பெரும்பூதங்கொற்றனார்
செல்லூர் கிழார் மகனார் பெரும்பூதங்கொற்றனார் சங்ககாலப் புலவர். அகநானூறு 250, குறுந்தொகை 218, 358, 363, நற்றிணை 30 ஆகிய ஐந்து பாடல்கள் இவரால் பாடப்பட்டுள்ளன. அனைத்தும் அகத்திணைப் பாடல்கள்.
ஊர்: செல்லூர்
தந்தை பெயர்: செல்லூர் கிழார்
ஆயமொடு புணர்ந்து விளையாடல்
கடற்கானலில் பூத்துக் கிடந்த புன்னையில் வண்டுகள் மொய்த்துக்கொண்டிருந்தன. அதன் அடியில் நாம் ஆயத்தாரோடு கூடி விளையாடிக்கொண்டிருந்தோம். அப்போது அங்குத் தேரில் வந்த ஒருவன் நாம் இழைத்த சிற்றில் அழகாக உள்ளது என்று பாராட்டிவிட்டு நம்மிடமிருந்து மறுமொழி பெறாமல் சென்றுவிட்டான். அதுமுதல் உன் தோள்வளை கழன்று விழுகிறது. சிறுகுடியிலுள்ள வெவ்வாய்ப் பெண்டிர் கவ்வை தூற்றுகின்றனர். நாமும் தூங்கவில்லை. நம்மோடு சேர்ந்து நாம் விளையாடிய துறையும் இரவில் துஞ்சவில்லை.(அவன் அங்கு வந்திருக்கிறான்) என்கிறாள் தோழி, தலைவியிடம். (அகம் 250)
விறல்கெழு சூலி
அவர் நம்மை மறந்து அவர் நாட்டிலேயே உள்ளார். நாமோ நம்மூர்ப் பாலைத்தெய்வம் சூலிக்கு நேர்த்திக்கடனும் செலுத்தவில்லை. அவளது காப்புநூலைக் கையில் கட்டிக்கொள்ளவும் இல்லை. அவர் வரவு நோக்கிப் புள்நிமித்தமும் கேட்கவில்லை. விரிச்சி நிமித்தமும் பார்க்கவில்லை. அவரைப்பற்றி நினைத்தும் பார்க்கவில்லை. அவர் நம் உயிருக்கு உயிர் போன்றவர். நாம் இல்லாமல் அவரால் வாழமுடியாத நிலையினர். (என்ன செய்யலாம்?) - தலைவி தோழியை இவ்வாறு வினவுகிறாள். (குறுந்தொகை 218)
ஆய்கோடு
அவர் பிரிந்து சென்ற நாளை எண்ணிக் கணக்கிட்டுப் பார்க்கத் தலைவி காலையில் எழுந்ததும் சுவரில் ஒரு கோடு போட்டு நாள்தோறும் அதனை எண்ணிப் பார்ப்பது அக்கால வழக்கம். இந்தக் கோட்டுக்கு ஆய்கோடு என்று பெயர்.
தோழி! அணிகலன் கழல விம்மிக்கொண்டு ஆய்கோட்டை எண்ணிச் சுவரைத் தடவுகிறாய். கோவலர் அணியும் கார்காலத்து முல்லையும் பூத்துக் கிடக்கிறது. வருவேன் என்று அவர் சொன்ன பருவம் இதுதான். தனியே இருப்பவர்கள் இரங்கி ஏங்கிக்கொண்டே இருக்கவேண்டியதுதானா? - தோழி தலைவியிடம் கூறுகிறாள். (குறுந்தொகை 358)
உகாய் வரிநிழல்
பெரும! சிவந்த காலையுடைய அறுகம்புல்லை மேய்துகொண்டிருக்கும் பெண்மரையா வரட்டும் என்று அதன் ஆண்மரையா, இலை உதிர்ந்த உகாய் மரத்தின் வரிநிழலில் காத்துக்கொண்டிருக்கும் பாலைநில வழியில், நீ மட்டும் உன் துணையை விட்டுவிட்டுப் பிரிந்து செல்வது தகுமோ? - தோழி கிழவனிடம் இவ்வாறு சொல்கிறாள். (குறுந்தொகை 363)
கடல்மரம் கவிழ்ந்தது
[[படிமம்:Pedro Doncker Kiel2007.jpg|thumb|333px|right|கடல்மரம்
இப்படம் இக்காலக் கடல்மரம்]] * கடல்மரம் = கப்பல்
கப்பல் கவிழ்ந்தபோது அதன் சிறு பலகைத்துண்டைப் பலர் பற்றிக்கொள்வது போல பரத்தையர், நடுத் தெருவில், உன்னைப் பற்றிக்கொள்ள, அதற்குத் துணைநிற்கும் பாணன் யாழ் மீட்ட, அந்த யாழ் தேன் உண்ணும் வண்டு போல் ஒலிக்க, நானே என் கண்களால் நேரில் பார்த்தேன். நீ பரத்தையை அறியேன் என்று பொய் சொல்கிறாயே! என்று சொல்லித் தோழி தலைவனுக்கு வாயில் மறுக்கிறாள். (நற்றிணை 30)
பகுப்பு:சங்கப் புலவர்கள்
எலந்தலப்பட்டி ஊராட்சி
எலந்தலப்பட்டி ஊராட்சி (Elanthalapatty Gram Panchayat), தமிழ்நாட்டின் பெரம்பலூர் மாவட்டத்தில் உள்ள ஆலத்தூர் வட்டாரத்தில் அமைந்துள்ளது. இந்த ஊராட்சி, பெரம்பலூர் சட்டமன்றத் தொகுதிக்கும் பெரம்பலூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3643 ஆகும். இவர்களில் பெண்கள் 1865 பேரும் ஆண்கள் 1778 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
திருவாசகத்தில் சைவ சித்தாந்தக் கருத்துக்கள் (நூல்)
திருவாசகத்தில் சைவ சித்தாந்தக் கருத்துகள் எனும் நூல் முனைவர் ச.சாம்பசிவனார் அவர்களால் எழுதப்பெற்றதாகும். இந்நூலை மதுரை வளவன் அச்சகம் வெளியிட்டுள்ளது.
எலந்தலப்பட்டி ஊராட்சி
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
திருவாசகத்தில் சைவ சித்தாந்தக் கருத்துக்கள் (நூல்)
ஆசிரியர் குறிப்பு
ம.கா பல்கலைக் கழகத்தின் சைவசித்தாந்தத்துறையில் சிறப்புநிலைப் பேராசிரியராக பணியாற்றியவர். செந்தமிழ்ச்செல்வர், தமிழாகரர், நல்லாசிரியர் ஆகிய பட்டங்களைப் பெற்றவர்.
எலந்தலப்பட்டி ஊராட்சி
சான்றுகள்
பகுப்பு:பெரம்பலூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம் பகுப்பு:பெரம்பலூர் மாவட்டத்திலுள்ள கிராமங்கள்
திருவாசகத்தில் சைவ சித்தாந்தக் கருத்துக்கள் (நூல்)
இவற்றையும் காண்க
சைவ சித்தாந்தம்
வெளியிணைப்புகள்
பகுப்பு:சைவ சமய நூல்கள்
சிமொன் அல்மேர்
சிமொன் அல்மேர் (Simon Almaer, பிறப்பு: சூலை 12 1969, இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 15 முதல்தர துடுப்பாட்டப் போட்டிகளில் கலந்து கொண்டுள்ளார். 1988-1990 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
சிமொன் அல்மேர் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 27 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1971 பிறப்புகள் பகுப்பு:1969 பிறப்புகள் பகுப்பு:வாழும் நபர்கள் பகுப்பு:ஆக்சுபோர்டு பல்கலைக்கழகத் துடுப்பாட்டக்காரர்கள்
யமுனா கிருஷ்ணன்
யமுனா கிருஷ்ணன் (Yamuna Krishnan)(பிறப்பு 25 மே 1974) என்பவர் சிக்காகோ பல்கலைக்கழகத்தின் வேதியியல் துறையில் பேராசிரியராக உள்ளார். இவர் இப்பல்கலைக்கழகத்தில் ஆகத்து 2014 முதல் பணியாற்றி வருகின்றார். கிருஷ்ணன் இந்தியாவின் கேரளா மாநிலத்தின் மலப்புறம் மாவட்டத்தில் உள்ள பரப்பனங்கடியில் பிறந்தார். இவருடைய தந்தை பி. டி. கிருட்டிணன் தாயார் மினி. முன்னதாக இந்தியாவில் தேசிய உயிரியல் அறிவியல் மையம், டாடா அடிப்படை ஆராய்ச்சி கழகம், பெங்களூர் பணியாற்றினார். கிருஷ்ணன் அறிவியல் மற்றும் தொழில்நுட்பத்திற்கான சாந்தி ஸ்வரூப் பட்நாகர் விருதினை பெற்றார். இவருக்கு இந்த விருதினை 2013ஆம் ஆண்டில் வேதியியல் பிரிவில் இந்திய அரசு வழங்கியது.
கல்வி
கிருஷ்ணன் 1993ஆம் ஆண்டில் சென்னை, பெண்கள் கிறித்தவக் கல்லூரியில் பயின்று வேதியியலில் இளம் அறிவியலில் சென்னைப் பல்கலைக்கழகத்தில், பட்டம் பெற்றார் பெங்களூரில் உள்ள இந்திய அறிவியல் கழகத்தில் சேர்ந்து 1997இல் வேதியியலில் முதுகலைப் பட்டமும் 2002இல் கரிம வேதியியலில் முனைவர் பட்டமும் பெற்றார். இங்கிலாந்தின் கேம்பிரிச்சுப் பல்கலைக்கழகத்தில் வேதியியல் துறையில் 2001 முதல் 2004 வரை முனைவர் பட்ட பிந்தைய ஆய்வாளராகவும் 1851 ஆராய்ச்சியாளராகவும் பணியாற்றினார்.
தொழில்சார் அனுபவம்
கிருஷ்ணன் இந்தியாவில் பெங்களூரில் உள்ள டாடா அடிப்படை ஆராய்ச்சி நிறுவனத்தின் தேசிய உயிரியல் அறிவியல் மையத்தில் ஆராய்ச்சி சகாவாக “ஈ” தர நிலையில் 2005 முதல் 2009 வரையும் பின்னர் அடுத்த நிலையான “எப்”க்கு 2009ல் பணி உயர்வு பெற்றார். 2013ல் இணைப் பேராசிரியர் தகுதி நிலையான “ஜீ”க்கு பதவி உயர்வு பெற்றார். பின்னர் ஆகஸ்ட் 2014இல் வேதியியல் பேராசிரியராக சிக்காகோ பல்கலைக்கழகத்திற்குச் சென்றார்.
ஆராய்ச்சி
கிருஷ்ணனின் தற்போதைய ஆராய்ச்சி ஆர்வங்கள், கருவமிலங்கள், நானோ தொழில்நுட்பம், உயிரணு மற்றும் துணைத் உயிரணு அமைப்பு மற்றும் இயக்கவியல் தொடர்பானதாக உள்ளன. இவரது ஆய்வகத்தில் டி.என்.ஏ. மரபுப் பொருள் என்பதைத் தவிரப் பிற பணிகளைக் கண்டறிவதில் ஈடுபட்டுள்ளனர். கட்சித் தொழில்நுட்பத்தை உருவாக்கி மீச்சிறு நுண் கட்டமைப்புகளைப் பயன்படுத்தி இரண்டாவது வேதித் தூதர்களை உயிருள்ள உயிரணுக்கள் மற்றும் மரபணு மாதிரிகளைச் செயலாக்கும் நேரத்தில் உயிரினங்களில் படம்பிடித்தலாகும்.
விருதுகள்
கிருஷ்ணன், தனது ஆய்விற்காக, வேந்திய ஆணையத்தின் 1851 ஆராய்ச்சி நிதியுதவியும், வூல்ஃப்சன் கல்லூரியின் ஆய்வு நிதியுதவி (கேம்பிரிட்ஜ் பல்கலைக்கழகம், இங்கிலாந்து), புதுமையான இளம் உயிர்த்தொழில்நுட்பவியலாளர் விருதினை இந்திய அரசின் உயிர்த்தொழில்நுட்பவியல் துறையிடமிருந்தும், இந்தியத் தேசிய அறிவியல் கழகத்தின் இளம் அறிவியலாளர் பதக்கமும் இந்திய அறிவியல் கழக சகாவாகவும், பாஸ்டன் இளம் விஞ்ஞானி விருதினை 2012ல் பெற்றார். மேலும் இந்திய அரசின் உயிர்த்தொழில்நுட்ப துறை- வெல்கம் அறக்கட்டளை இந்தியா அலையன்ஸ் மூத்தோர் ஆய்வு நிதி விருதினையும் பெற்றுள்ளார். இந்திய அறிவியல் அறிஞர்களுக்கு வழங்கப்படும் உயரிய விருதான சாந்தி ஸ்வரூப் பட்நாகர் விருதினை, வேதியியல் அறிவியல் சேவைக்காப் பெற்றார். ஏவிஆர்ஏ இளம் விஞ்ஞானி விருதினை 2014ஆம் ஆண்டு பெற்றார். இதே ஆண்டில் 1000, வேதியியல் உயிரியல் கல்வியாளர் விருதினையும் பெற்றதோடு வேதியியல் அறிவியலில் வளர்ந்து வரும் ஆய்வாளர் விருதினை, வேதியியலுக்கான வேந்திய சங்கத்திடமிருந்து பெற்றதோடு, 2017ஆம் ஆண்டு இன்போசிஸ் பரிசினை இயற்பியல் அறிவியல் ஆய்வுகளுக்காகப் பெற்றார்.
வெளி இணைப்புகள்
பகுப்பு:கேரளப் பெண் அறிவியலாளர்கள் பகுப்பு:இந்தியப் பெண் வேதியியலாளர்கள் பகுப்பு:மலையாள அறிவியலாளர்கள் பகுப்பு:1974 பிறப்புகள் பகுப்பு:இந்தியக் கரிம வேதியியலாளர்கள் பகுப்பு:வாழும் நபர்கள்
செயன மொழி
செயன மொழி என்பது அலுகு மொழிக்குடும்பத்தை சேர்ந்த ஒரு மொழி ஆகும். இம்மொழி அமெரிக்க ஐக்கிய நாடுகளில் உள்ள மோந்தானா, ஒக்லகோமா பகுதிகளில் பேசப்படுகிறது. இம்மொழியை ஏறத்தாழ 1,721 மக்கள் பேசுகின்றனர்.
மேற்கோள்கள்
பகுப்பு:அமெரிக்கப் பழங்குடி மொழிகள்
வண்டாரி சின்ன செகுட்டய்யனார் கோயில்
வண்டாரி சின்ன செகுட்டய்யனார் கோயில் தமிழ்நாட்டில் மதுரை மாவட்டம், வண்டாரி என்னும் ஊரில் அமைந்துள்ள கிராமக் கோயிலாகும்.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
எப்டாசார்ட்டோரைட்டு
எப்டாசார்ட்டோரைட்டு (Heptasartorite) என்பது Tl7Pb22As55S108 என்ற மூலக்கூற்று வாய்ப்பாட்டால் விவரிக்கப்படும் ஒரு  கனிமம் ஆகும். அரிய வகைக் கனிமமான இது சார்டோரைட்டு ஓரின வரிசைத் தொடர் கனிமங்களில் ஒன்றாக வகைப்படுத்தப்படுகிறது. சமீபத்தில் அங்கீகரிக்கப்பட்ட கனிமங்களான என்னியசார்ட்டோரைட்டு மற்றும் என்டெகாசார்ட்டோரைட்டுடன் எப்டாசார்ட்டோரைட்டு தொடர்பு கொண்ட கனிமமாக விளங்குகிறது. இம்மூன்று கனிமங்களுமே சுவிட்சர்லாந்தைச் சேர்ந்த லெங்கென்பேச்சு கல் சுரங்கத்திலிருந்து கிடைக்கின்றன. இச்சுரங்கத்தில் தாலியம் கனிமங்கள் அதிக அளவில் கிடைக்கின்றன. ஈடனார்டெரைட்டு கனிமமும் அட்சின்சோனைட்டு கனிமமும் எப்டாசார்ட்டோரைட்டின் வேதிப்பண்புகளை ஒத்திருக்கின்றன.
மேற்கோள்கள்
பகுப்பு:சல்போவுப்புக் கனிமங்கள் பகுப்பு:தாலியம் கனிமங்கள் பகுப்பு:ஈயக் கனிமங்கள் பகுப்பு:ஆர்சனிக் கனிமங்கள் பகுப்பு:ஒற்றைச்சரிவச்சுக் கனிமங்கள்
வில்லெம் தெ சிட்டர்
வில்லெம் தெ சிட்டர் (Willem de Sitter, 6 மே 1872 - 20 நவம்பர் 1934) ஒரு டச்சு கணிதவியலாளரும் இயற்பியலாளரும் வானியலாளரும் ஆவார்.
வாழ்வும் பணியும்
சுனீக்கில் பிறந்த இவர், கணிதவியலைக் குரோனிங்கன் பல்கலைக்கழகத்தில் பயின்றார். குரோனிங்கன் வானியல் ஆய்வகத்தில் பிறகு சேர்ந்தார். இவர் தென்னாப்பிரிக்கா, நன்னம்பிக்கை முனையில் உள்ள அரசு வான்காணகத்தில் 1897 முதல் 1899 வரை பணிபுரிந்தார். பின்னர், 1908 இல் இவர் இலெய்டன் பல்கலைக்கழக வானியல் கட்டிலில் பணியமர்த்தப்பட்டார். இவர் 1919 இல் இருந்து தனது இறப்பு வரை இலெய்டன் பல்கலைக்கழக இயக்குநராக இருந்தார்.
இவர் சிறிதுகாலம் உடல்நலமில்லாமல் இருந்த்தால் 1934 நவம்பரில் இறந்தார்.
குடும்பம்
இவரது மகன்களில் ஒருவரான [[உல்போ தெ சிட்டர் (1902 – 1980),ஒரு டச்சு புவியியலாளர் ஆவார். மற்றொருமகனாகிய உல்போ தெ சிட்டர் (1930 – 2010). ஒரு சமூகவியலாளர் ஆவார்.
வில்லெம் அயேர்னவுட் தெ சிட்டர் (1905 – 15 செப்டம்பர் 1944) ), டச்சு கிழக்கிந்தியாவாக அன்று விளங்கிய இந்தோனேசியாவில் உள்ள இலெம்பாங்கில் அமைந்த போசுச்சா வான்காணகத்தின் இயக்குநராக இருந்தார். இவர் இங்கே மெசியர் 4 எனும் பேரியல் விண்மீன்கொத்தை ஆய்வு செய்தார்.
நினைவேந்தல்கள்
பகுப்பு:1872 பிறப்புகள் பகுப்பு:1934 இறப்புகள் பகுப்பு:டச்சு வானியலாளர்கள் பகுப்பு:டச்சு இயற்பியலாளர்கள் பகுப்பு:டச்சு கணிதவியலாளர்கள் பகுப்பு:அண்டவியலாளர்கள் பகுப்பு:சார்பியல் கோட்பாட்டாளர்கள்
கிண்டன் வானூர்தி நிலையம்
thumb| முனையத்தை 2019 மார்ச் 8 அன்று பிரதமர் [[நரேந்திர மோதி திறந்து வைத்தார்]] கிண்டன் வானூர்தி நிலையம் (Hindon Airport) என்பதுஉத்தரப் பிரதேசத்தின் காசியாபாத்தில் உள்ள ஒரு பொது என்க்ளேவ் என்றும் சொல்லப்படுவது. இது இந்திய வான்படையின் ஹிண்டன் விமானப்படைத் தளத்தில் இந்திய வானூர்தி நிலையங்கள் ஆணையத்தால் இயக்கப்படும் வானூர்தி நிலையமாகும். இந்திரா காந்தி பன்னாட்டு வானூர்தி நிலையத்திற்குப் பிறகு தேசிய தலைநகர் வலயத்தின் இரண்டாவது வணிக வானூர்தி நிலையமாகும். இந்த விமான நிலையம் வட்டார இணைப்புத் திட்டம் -உடான் கீழ் இயங்கும் விமானங்களைக் கையாள கட்டப்பட்டது. எனவே டெல்லியின் பிரதான விமான நிலையத்திலிருந்து பிராந்திய விமானங்களின் நெரிசலால் ஏற்படும் சுமையைக் குறைக்கிறது. 2019ஆம் ஆண்டு நிலவரப்படி,இந்த விமான நிலையத்திலிருந்து பிராந்திய விமானங்களை இயக்கும் இரண்டு விமான நிறுவனங்கள் உள்ளன.
வரலாறு
2019 மார்ச் 15 முதல் கிண்டனிலிருந்து விமானங்களை இயக்கும் நடவடிக்கைகள் தொடங்கும் என்று எதிர்பார்க்கப்பட்டது. ஆனால் விமானம் இயக்கும் நேரம் தொடர்பாக இந்திய விமானப்படையுடன் நடந்த விவாதங்கள் எதிர்பார்த்ததை விட அதிக நேரம் எடுத்ததால், விமான நடவடிக்கைகளைத் தொடங்குவதற்கான நாள் அக்டோபர் 2019க்கு தள்ளி வைக்கப்பட்டது. கிண்டனிலிருந்து முதல் வணிக விமானம் 11 அக்டோபர் 2019 அன்று புறப்பட்டது. யுடான் திட்டத்தின் கீழ் ஹெரிடேஜ் ஏவியேஷனால் இயக்கப்படும் பீச் கிராஃப்ட் கிங் ஏர், ஒன்பது பயணிகளுடன் பித்தோராகர் விமான நிலையத்திற்குப் புறப்பட்டது. விமான நிலையத்தை நிரந்தரமாக்குவது குறித்து மாநில அரசும் ஏ.ஏ.ஐ யும் பரிசீலித்து வருவதாக 2019 மே மாதம் தெரிவிக்கப்பட்டது.
அமைப்பு
விமான நிலையத்தை ஒட்டியுள்ள சாஹிபாபாத்தில் உள்ள சிக்கந்தர்பூர் கிராமத்தில் 7.5 ஏக்கர் பரப்பளவில் இந்த உறைவிடம் கட்டப்பட்டுள்ளது. முனையக் கட்டிடம் எட்டு சோதனை அறைகள் கொண்ட முன் வடிவமைக்கப்பட்ட, குளிரூட்டப்பட்ட கட்டமைப்பாகும். முனையம் 5,425 சதுர மீட்டர் பரப்பளவைக் கொண்டுள்ளது. ஒரு மணி நேரத்திற்கு 300 பயணிகளுக்குச் சேவை செய்யும் திறன் கொண்டது. வாகன நிறுத்துமிடத்தில் 90 வாகனங்கள் வரை நிறுத்த இயலும். விமானப் போக்குவரத்துக் கட்டுப்பாட்டை இந்திய வான்படை வழங்கும். முனையம் இந்திய வானூர்தி நிலையங்கள் ஆணையத்தால் உருவாக்கப்பட்டது. உத்தரப்பிரதேச அரசு இணைப்புச் சாலைகள், மின்சாரம் உள்ளிட்ட வசதிகளை வழங்குகிறது.
அணுகல்
கிண்டன் வானூர்தி நிலையத்தின் பொது என்க்ளேவிலிருந்து 5 கி.மீ தூரத்தில் தில்ஷாத் கார்டன் மற்றும் மேஜர் மோஹித் சர்மா ராஜேந்திர நகர் மெற்றோ நிலையம் [ரெட் லைன்] அமைந்துள்ளன. டெல்லி மெற்றோவின் இளஞ்சிவப்பு வரிசையில் அமைந்துள்ள கோகுல் பூரி மெற்றோ நிலையமும் விமான நிலையத்திற்கு அருகில் உள்ளது.
மேற்கோள்கள்
பகுப்பு:உத்தரப் பிரதேசத்தில் உள்ள வானூர்தி நிலையங்கள் பகுப்பு:இந்திய வான்படைத் தளங்கள் பகுப்பு:Coordinates on Wikidata
காசி மலை
காசி மலை (The Khasi Hills) காரோ-காசி மலைத் தொடரின் ஒரு பகுதியாகும். இது இந்தியாவின் மேகாலயா மாநிலத்தில் அமைந்துள்ளது. இது பட்காய் பகுதியிலும் அமைந்துள்ளது. இம்மலைப்பகுதியானது 1970 ஆம் ஆண்டிற்கு முன் அசாம் மாநிலத்தின் ஒரு பகுதியாக இருந்தது. இம்மலை சூழலியல் பகுதியாகும். இது அமைந்திருக்கும் மாவட்டம் காசி மலை மாவட்டம் ஆகும். இம்மலையிலுள்ள உயர்ந்த சிகரம் லும் ஷைலோங் 1968 மீட்டர்கள் உயரமுடையது. இதன் அமைவிடம் 25° 35′ 0″ வடக்கு, 91° 38′ 0″ கிழக்கு ஆகும்.
பகுப்பு:மேகாலயா பகுப்பு:இந்திய மலைகள்
நெடுங்குணம் ஊராட்சி
நெடுங்குணம் ஊராட்சி (Nedungunam Gram Panchayat), தமிழ்நாட்டின் திருவண்ணாமலை மாவட்டத்தில் உள்ள பெரணமல்லூர் வட்டாரத்தில் அமைந்துள்ளது. இந்த ஊராட்சி, போளூர் சட்டமன்றத் தொகுதிக்கும் ஆரணி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3665 ஆகும். இவர்களில் பெண்கள் 1800 பேரும் ஆண்கள் 1865 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவண்ணாமலை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
பார்ண் படி
பார்ண் படி (Barn Buddy) என்பது தெப்ரோத்தின் சமூக வலையமைப்பு ஆட்டமாகும். இவ்வாட்டத்தை முகநூல், ஹாய்5 ஆகிய சமூக வலையமைப்புத் தளங்களில் விளையாட முடியும். இது ஒரு தோட்ட ஒப்புச்செயலாக்கச் சமூக வலையமைப்பு ஆட்டமாகும். இவ்வாட்டத்திற்குப் போட்டியாக உள்ள ஆட்டங்களாக ஃபார்ம்வில், ஹேப்பி ஃபார்ம், ஃபார்ம் டவுன், ஹார்வெஸ்ட் மூன் போன்ற ஆட்டங்களைக் குறிப்பிட முடியும்.
இவ்வாட்டத்தைத் தமிழிலும் பெற்றுக் கொள்ள முடியும்.
அண்ட்டிலோப் செங்குத்துப் பள்ளத்தாக்கு
அண்ட்டிலோப் செங்குத்துப் பள்ளத்தாக்கு என்பது தென்மேற்கு ஐக்கிய அமெரிக்காவில் உள்ள ஓர் சரிவு செங்குத்துப் பள்ளத்தாக்கும் அதிகம் பார்வையிடப்பட்டதும், அதிகம் ஒளிப்படம் எடுக்கப்பட்ட இடமுமாகும். இது அரிசோனாவிலுள்ள நவயோ நேசன் எனுமிடத்தில் அமைந்துள்ளது. இது இரண்டு வேறுபட்ட ஒளிப்படம் எடுக்கவல்ல துளைகளைக் கொண்டுள்ளது. அவை மேல் அண்ட்டிலோப் செங்குத்துப் பள்ளத்தாக்கு அல்லது வெடிப்பு எனவும் கீழ் அண்ட்டிலோப் செங்குத்துப் பள்ளத்தாக்கு அல்லது தக்கை திருகாணி எனவும் அழைக்கப்படும்.
பார்ண் படி
விளையாடுதல்
ஒருவர் பார்ண் படியை விளையாடத் தொடங்கும்போது அவருக்கு ஆறு நிலத் துண்டுகளும் சில பயிர்களும் வழங்கப்பட்டிருக்கும். அப்போது அவர் சுழியாவது தரத்தில் இருப்பார். பின்னர், பயிர்களை நட்டு அறுவடை செய்வதன் மூலமும் விலங்குகளைத் துடைப்பதன் மூலமும் அனுபவத்தைப் பெற்றுக் கொள்ள முடியும்.
கடை
பார்ண் படியில் கடை என்பது பார்ண் படி விளையாடுவதற்குத் தேவையான பொருட்களைக் கொள்வனவு செய்வதற்கு உதவுகின்றது. இதற்காக நாணயங்களையும் கடன்களையும் பயன்படுத்த முடியும்.
பயிர்கள்
பார்ண் படியில் பயிர்களை நட்டு அறுவடை செய்ய முடியும்.
இப்பயிர்களைக் குறிப்பிட்ட காலத்தினுள் அறுவடை செய்யாவிடின் அவை வாடிப் போய் விடும் என்பதும் குறிப்பிடத்தக்கது.
பூக்கள்
பார்ண் படியில் பூக்களை நாணயங்களுக்கும் விசேட பூக்களைக் கடன்களுக்கும் வாங்க முடியும்.
மிருகங்கள்
பார்ண் படியில் நாணயங்கள் மூலமும் கடன்கள் மூலமும் மிருகங்களை வாங்க முடியும்.
பார்ண் படியில் சில உயிரினங்களைத் துடைப்பதன் மூலம் அனுபவத்தைப் பெற்றுக் கொள்ள முடியும்.
அலங்காரங்கள்
கடை மூலம் தானியக் களஞ்சியங்கள், பெயர் அடையாளங்கள், வைக்கோற்கேடு போன்றவற்றை வாங்கிப் பண்ணையை அலங்கரிக்க முடியும். மேலும் பின்னணிகளையும் மாற்றி அமைக்க முடியும்.
டோமோ
கடையில் டோமோ என்னும் கேலிச்சித்திரக் கதாபாத்திரத்தையும் வாங்க முடியும்.
ஏனையவை
ஏனையவை என்னும் தத்தலில் வலிமையான உரத்தைப் பெற்றுக் கொள்ள முடியும். இது பயிர்களின் வளரும் நிலையை 50 சதவீதத்தால் குறைக்கக்கூடியது.
வரையறையுள்ள பதிப்புகள்
பார்ண் படியில் ஒரு குறிப்பிட்ட காலத்தில் மட்டும் பெறக்கூடியதாக வரையறையுள்ள பதிப்புகளும் வழங்கப்படுவதுண்டு.
சேமிப்புவீடு
விளையாடுபவர் அறுவடை செய்த பொருள்களை விற்பதற்குச் சேமிப்புவீடு பயன்படுத்தப்படுகின்றது.
அடைவுகள்
பார்ண் படியில் அடைவுகளைப் பெறுவதன் மூலம் அனுபவத்தையும் கடன்களையும் பெற்றுக் கொள்ள முடியும். இதற்கென பார்ண் படி ஆட்டத்தில் குறிப்பிடப்பட்டுள்ள சில பணிகளை முடிக்க வேண்டும்.
தலைவர்பலகை
பயனரின் நண்பர்களிடையேயும் பயனரின் நாட்டிலுள்ளவர்கிடையேயும் உலகிலேயும் முன்னணியில் உள்ளவர்களைப் பற்றிய தகவல்களைப் பார்ண் படியின் தலைவர்பலகை தருகின்றது.
மேற்கோள்கள்
பகுப்பு:கணினி விளையாட்டுக்கள் பகுப்பு:இணைய விளையாட்டுக்கள்
அப்பாச்சி வேவ்
தயாரிப்பு
திறந்த மூலம்
2012ஆம் ஆண்டு கூகிள் நிறுவனம் இத்திட்டதை கைவிட்டது.(சான்று: https://support.google.com/answer/1083134?hl=en )
மேற்கோள்கள்
பகுப்பு:இணையம் தொடர்பான மென்பொருட்கள் பகுப்பு:கூகுள் பகுப்பு:2009 மென்பொருள்
சஞ்சிதம்
சஞ்சிதம் என்பது சைவ சித்தாந்தத்தின் படி தொல்வினை அல்லது பழவினையாகும். வினையானது பக்குவமைந்தபின்பு பாவ புண்ணியங்களை தரக்கூடியதாக அமைகிறது. அவ்வாறு பக்குவம் அடையும் வரையில் வினையானது சஞ்சிதம் என்று கூறப்படுகிறது.
இசுலாம் உலகத்தின் கலைக்களஞ்சியம்
இசுலாம் உலகத்தின் கலைக்களஞ்சியம் ( Encyclopaedia of the world of Islam) இசுலாமிய மதம், இசுலாமிய மக்களின் வரலாறு, இசுலாமிய நாகரிகம் மற்றும் இசுலாம் மதத்தின் ஆரம்பம் முதல் இப்போது வரையான பண்பாடு ஆகியவற்றை பாரசீக மொழியில் விளக்கும் ஒரு கலைக்களஞ்சியம் ஆகும். இசுலாம் உலகத்தின் கலைக்களஞ்சியம் தெகுரானில் நிறுவப்பட்டுள்ள இசுலாமிய கலைக்களஞ்சிய அறக்கட்டளை நிறுவனத்தால் வெளியிடப்பட்டது. பார்சி மற்றும் ஆங்கில மொழிகளில் 75 எண்ணிக்கைக்கும் மேற்பட்ட புத்தகங்களை இந்நிறுவனம் வெளியிட்டுள்ளது. மேலும், இசுலாம் உலகத்தின் கலைக்களஞ்சியம் 29 தொகுதிகள் மற்றும் இதன் 12 தொகுதிகள் அரேபிய மொழி மொழிபெயர்ப்புகளையும் இந்நிறுவனம் வெளியிட்டுள்ளது. 120 எண்ணிக்கைக்கும் மேற்பட்ட ஆசிரிய உறுப்பினர்களைக் கொண்ட ஒரு ஆராய்ச்சி நிறுவனமாக ஓர் ஆராய்ச்சி நூலகத்தின் கட்டமைப்பில் இந்த நடவடிக்கைகள் நடைபெறுகின்றன.
கட்டுரைகள், அகர வரிசைப்படி அமைக்கப்பட்டு, அறிவின் பரந்த பகுதியை இக்கலைக்களஞ்சியம் உள்ளடக்கியுள்ளது: குரானிய அறிவியல், தீர்க்கதரிசன மரபுகள், இசுலாமிய சட்டம், இறையியல், ஆன்மீகம், தத்துவம், கடிதங்கள்  மற்றும் கலை ஆகியவற்றின் தொழில்நுட்ப சொற்கள்; நபிகள், முசுலீம் புனிதர்கள் மற்றும் இமாம்களின் வாழ்க்கை வரலாறுகள்; குரான் வர்ணனையாளர்கள், பாரம்பரியவாதிகள், சட்டவாதிகள், முசுலீம் இறையியலாளர்கள், தத்துவவாதிகள், விஞ்ஞானிகள், ஆன்மீகவாதிகள், வரலாற்றாசிரியர்கள், கவிஞர்கள் மற்றும் இசுலாமிய உலகின் கலைஞர்களின் வாழ்க்கை, படைப்புகள் மற்றும் பார்வைகள்; இசுலாத்தின் அரசியல் வரலாறு, கலீஃபாக்கள், சுல்தான்கள், விசியர்களின் வாழ்க்கை வரலாறுகள் மற்றும் கடந்த கால ஆட்சி வம்சங்களின் கணக்குகள்; கடந்த கால மற்றும் தற்போதைய இசுலாமிய உலகின் நாடுகள் மற்றும் நகரங்களின் புவியியல்; மதச்சார்பற்ற மற்றும் மத நினைவுச்சின்னங்களின் தொல்லியல்; மத விழாக்கள் மற்றும் சிறப்பு நாட்கள்; கலைப்பொருட்கள், உடைகள், உணவுப் பொருட்கள், தாவரங்கள், மருந்துகள் போன்ற இசுலாமிய நிலங்களுக்குத் தனித்தன்மை வாய்ந்தவை, மற்றும் பல கட்டுரைகள் கலைக்களஞ்சியத்தில் இடம்பெற்றுள்ளன.
இசுலாமியக் கலைக்களஞ்சியத்துடன் ஒப்பிடும் போது, இசுலாமிய உலகத்தின் கலைக்களஞ்சியம் பல்வேறு ஆதாரங்கள், இறையியல் கட்டுரைகளின் அளவு மற்றும் சியா அறிவுசார் மற்றும் கலாச்சார பாரம்பரியத்தின் (குறிப்பாக சியா இறையியல் மற்றும் இமாமியா கூறுகள்) முக்கியத்துவம் ஆகியவற்றில் வேறுபடுகிறது. இசுலாம் கலைக்களஞ்சியத்தில் உள்ள இறையியல் கூறுகளின் எண்ணிக்கை 404 ஆக கட்டுப்படுத்தப்பட்டுள்ளது, சியைட்டு இறையியல் மற்றும் ஈரானிய பாடங்களில் அதிக கவனம் செலுத்தும் இசுலாமிய கலைக்களஞ்சியத்தில் 749 உள்ளீடுகள் உள்ளன. இசுலாமிய கலைக்களஞ்சியத்தில் இறையியல் உள்ளீடுகள் எந்த சியைட்டு மூலங்களையும் குறிப்பிடவில்லை மற்றும் அனைத்து குறிப்புகளும் சன்னி மூலங்களைக் குறிக்கின்றன, அதே சமயம் இசுலாம் உலக கலைக்களஞ்சியத்தில் உள்ள ஆதாரங்களின் மத விநியோகம் சியா மற்றும் சன்னி மூலங்களிலிருந்து பயனடைகிறது.
மேற்கோள்கள்
பகுப்பு:இசுலாம் பகுப்பு:ஈரானியச் சமயங்கள்
குட்ட பரிந்தன்
குட்ட பரிந்தன் அல்லது இளம் பரிந்தன் அல்லது புத்ததாசன் என்பவன் களப்பிரர் காலத்தில் இலங்கையை ஆண்ட இராசராட்டிரப் பாண்டியர்களுள் மூன்றாமவனாவான். இவன் பரிந்தன் (பொ.பி. 441 - 444) என்ற இராசராட்டிரப் பாண்டியர்களுள் இரண்டாமவனின் ஆட்சிக்குப் பிறகு ஆண்டவன். இவன் பரிந்தனின் தம்பியாதலால் இளம்பரிந்தன் என்று அழைக்கப்பட்டான். இவன் ஆட்சியில் தாதுசேனன் என்ற உரோகணம் நாட்டு அரசன் இராசராட்டிரத்திற்கு படையெடுத்து வந்து தோல்வியுற்றான்.
கல்வெட்டு
அநுராதபுரம் நகரிலுள்ள இவனுடைய கல்வெட்டுகள் தற்போது அநுராதபுரத்து ஆர்க்கியாலஜி இலாகாவில் காணப்படுகின்றன. அக்கல்வெட்டின் படி புத்த சமயத்தை சேர்ந்தவன் என்றும் இவனுடைய மனைவி புத்த விகாரை ஒன்றுக்கு தானம் செய்ததையும் அறிய முடிகிறது.
மேற்கோள்கள்
பகுப்பு:இலங்கை மன்னர்கள்
புகையற்ற வெடிமருந்து
புகையற்ற வெடிமருந்து (smokeless powder) என்பது ஆயுதங்களில் பெருமளவு புகை வெளிவராமல் இருக்கப் பயன்படுத்தப்படும் ஒரு வெடிமருந்து ஆகும்.
முன்னைய காலத்தில் பயன்படுத்தப்படும் வெடிமருந்து 55% திடமான பொருளையே (பொட்டாசியம் கார்பனேட், பொட்டாசியம் சல்பேட்டு, பொட்டாசியம் சல்பைட்டு போன்ற திடமான வேதிப்பொருட்களை வெளிவிடுகிறது . ஆனால் புகையற்ற வெடிமருந்துகள் புறக்கணிக்கத்தக்க அளவு புகையையே வெளியிடுகிறது.
பொதுவான வெடிமருந்து ஒருவிதமான தடிப்பான, நாற்றமுடய நீர் உறிஞ்சும் (hygroscopic) அரிக்கும் (corrosive) பசையை வெளிவிடுகிறது. இதனால் புகையற்ற வெடிமருந்துகளின் பயன்பாடு தானியங்கி ஆயுதங்களின் உருவாக்கத்திற்கு வழி சமைத்தது.
சோ. ராமேஸ்வரன்
சோ.ராமேஸ்வரன் (மார்ச் 31, 1950, மேலைப்புலோலியூர், பருத்தித்துறை, ஆத்தியடி, இலங்கை) ஈழத்து எழுத்தாளர். இவர் எஸ்.ராமேஷ், ஆத்தியடியூரான், ஆத்தியடி ராமேஷ், ராமேஷ், செல்வி ராமேஸ்வரன், புஷ்பா தங்கராஜா, ஆர்.பிரசன்னா ஆகிய புனைபெயர்களிலும் எழுதியுள்ளார். தற்சமயம் கொழும்பில் வாழ்கிறார்.
புகையற்ற வெடிமருந்து
மேற்கோள்கள்
பகுப்பு:வெடிபொருள்கள்
சோ. ராமேஸ்வரன்
வாழ்க்கைக் குறிப்பு
இவரது சொந்த ஊர் மேலைப்புலோலியூர், பருத்தித்துறை, ஆத்தியடி ஆக இருந்தாலும் இவர் பிறந்தது அநுராதபுரத்தில்.
கல்வி
இவர் பம்பலப்பிட்டி இந்துக் கல்லூரியிலும், இரத்மலானை கொழும்பு இந்துக் கல்லூரியிலும் (1995-1997) கல்வி கற்றார். 1958 ஆம் ஆண்டு ஜூன் கலவரத்தின் பின் ஒன்றரை வருடங்கள் பருத்தித்துறையில் கற்றார்.
தொழில்
இவர் வீரகேசரி, மித்திரன் பத்திரிகைகளின் வவுனியா நிருபராக 22 நவம்பர் 1971 தொடக்கம் 5 செப்டெம்பர் 1974 வரை கடமையாற்றியவர். இவர் இலங்கை விஞ்ஞான முன்னேற்றச் சங்கத்தினால் வெளியிடப்பட்ட “விஞ்ஞான முரசு" என்ற சஞ்சிகையின் உதவி ஆசிரியராகவும், கொழும்பு கதிர்காமத் தொண்டர் சபையின் பொருளாளராகவும் பணியாற்றியவர்.இவர் தகவல் வெளியிட்டு உத்தியோகராக ( Information and Publication officer) HARTIல 1980ல் இருந்து 2010 வரை தொழில் புரிந்தார்.
கலையுலகில்
இவர் தமிழ் இலக்கிய உலகில் நன்கு அறியப்பட்டவர். நிறையவே எழுதியுள்ளார். சிறுகதை, நாவல், நகைச்சுவைக் கதை, நாடகம், சிறுவர் இலக்கியம் என சகல துறைகளிலும் தன் திறமையை நிரூபித்தவர். இவர் தனது 15 வயதிலேயே எழுதுவதில் ஆர்வம் கொண்டார். இவர் எழுதிய நகைச்சுவைத் துணுக்குகள் தமிழ் நாட்டில் இருந்து வெளிவந்த 'கண்ணன்' என்ற சிறுவர் சஞ்சிகையில் வெளியாகின. இவருக்கு தனது படைப்புக்கள் பிரசுரமாவதில் பெரும் ஆர்வம் இருந்தது. அதனால் 'கண்ணன்' இதழுக்கேற்ற கதைகளை எழுதி அனுப்பினார். அக்கதைகள் பிரசுரமாகவில்லை. ஆனாலும் மனம் தளராமல் எழுதுவதைத் தொடர்ந்தார். நகைச்சுவைத் துணுக்குகளை 'சிந்தாமணி' பத்திரிகைக்கு எழுதியனுப்பினார். அவை வெளியாகின. அவற்றில் ஒன்று பரிசுக்கும் தெரிவாகியிருந்தது. அடுத்து அவரது கவனம் சிறுகதைத் துறைக்குத் திரும்பியது. முதலில் சிறுகதையொன்றை எழுதி அதை 'வீரகேசரி வார வெளியீட்டின்' ஆசிரியராகத் திகழ்ந்த அமரர் பொன். இராஜகோபாலிடம் கையளித்தார். அவரது சிறுகதையின் பாணி பொன். இராஜகோபாலுக்குப் பிடிக்காததால் அக்கதையை மூன்று முறையாக திருப்பி, திருத்தி எழுத வைத்தார். மூன்றாவது முறை எழுதியதும் பிரசுமாகவில்லை. மனம் சலித்த ராமேஸ்வரன் அக்கதையை 'சிந்தாமணிக்கு' அனுப்பினார். அச் சிறுகதை 1969, டிசம்பர் 19ஆம் திகதி சிந்தாமணியில் பிரசுரமானது. 'அப்பா வரமாட்டார்' என்ற அச்சிறுகதையே இவரது முதற் சிறுகதை. இவை தவிர தொலைக்காட்சி நாடகங்களின் தயாரிப்பிலும் இவர் பங்காற்றியுள்ளார். இவரது முதலாவது நாவல் "யோகராணி கொழும்புக்கு போகிறாள்" 1992 இல் வெளிவந்தது. இவரது முதலாவது தொடர்கதை 'விமலா என்றொரு பெண் தெய்வம்'. இது 'மித்திரன்' பத்திரிகையில் 1972இல் 28 அத்தியாயங்களில் வெளிவந்தது. அன்றிலிருந்து இன்று வரை இவர் 44 நூல்கள் தமிழ், ஆங்கிலம், மற்றும் சிங்களம் ஆகிய மொழிகளில் வெளிக்கொண்டு வந்துள்ளார். இந்நூல்களின் பட்டியலில் ஏழு சிங்கள நூல்களும், இரு ஆங்கில நூல்களும் அடங்குகின்றன. மேலும் கண்நோய் பற்றி ஆங்கிலத்தில் இருந்து தமிழுக்கு மொழிபெயர்த்து இரு நூல்களை வெளியிட்டுள்ளார்.
மக்கள் சமாதான இலக்கிய மன்றத்தினால் 1996இல் நடத்தப்பட்ட நாவல் போட்டியில் ராமேஸ்வரன் எழுதிய "வடக்கும், தெற்கும்" என்ற நாவல் முதல் பரிசு பெற்றதுடன், இதே நாவல் அரச கரும மொழிகள் திணைக்களம் இன ஐக்கியத்தையும், மொழி வளர்ச்சியையும் கருத்திற் கொண்டு அகில இலங்கைரீதியில் ஏற்பாடு செய்திருந்த போட்டியில் மூன்றாவது பரிசு பெற்றது. அத்துடன் இவர் எழுதிய "திசை மாறிய பாதைகள்" என்ற சிறுவர் நவீனம் 1998 இலும், 'வாழ நினைத்தால் வாழலாம்" என்ற சிறுவர் நவீனம் 2005 இலும் வடக்கு கிழக்கு மாகாண சபையின் சாகித்திய போட்டியில் முதற் பரிசுகளைப் பெற்றன. தமிழ் இலக்கிய உலகுக்கு இவர் நல்கிய பங்களிப்பினைக் கௌரவப்படுத்துமுகமாக 15 டிசம்பர், 2012 இல் இவருக்கு 'கலாபூஷணம்' என்ற பட்டத்தை இலங்கை அரசாங்கம் வழங்கி கௌரவித்தது. இது தொடர்பான விழா கொழும்பு ஜோன் டீ சில்வா அரங்கில் நடைபெற்ற போது அவருக்கு விருதும், சான்றுப்பத்திரமும் வழங்கப்பட்டன. 1998இல் அமைச்சுக்கிடையிலான அரச உத்தியோகத்தர்களின் ஆக்கப் படைப்புக்களில் இவர் எழுதிய "நியாயம், தர்மம்.." என்ற சிறுகதை முதல் பரிசைப் பெற்றது.
1994 க்கும் 2008 க்கும் இடைப்பட்ட பத்து வருடங்களினுள் ராமேஸ்வரன் எழுதிய பன்னிரண்டு சிறுகதைகள் சர்வதேசரீதியிலும், இலங்கையிலும் பரிசுக்குத் தெரிவு செய்யப்பட்டுள்ளன. இவற்றில் ஒன்பது கதைகளைத் தொகுத்து "முகவரியைத் தேடுகிறார்கள்" என்ற மகுடத்தில் வெளியிடப்பட்ட சிறுகதைத் தொகுப்புக்கு 2005ஆம் ஆண்டுக்கான சாகித்திய மண்டல விருது கிட்டியது. அத்துடன் இவர் எழுதி வெளியிட்ட "கானல் நீர் கங்கையாகின்றது" என்ற நாடகம் 2006இல் சாகித்திய மண்டல விருதைப் பெற்றுள்ளது.
வவுனியாவில் வாழ்ந்த போது ராமேஸ்வரன் மூன்று நாடகங்களைமேடையேற்றினார். நாடகங்களின் கதை, வசனம், இயக்கம்,தயாரிப்பு என முக்கிய பொறுப்புக்களை சுமந்த ராமேஸ்வரன், தனதுஒரேயொரு நாடகத்திலேயே நடித்திருக்கிறார். மூன்றுமே முழு நீளநகைச்சுவை நாடகங்களாகும்.
மேடை நாடகங்கள் மட்டுமன்றி, தொலைக்காட்சி நாடகங்களிலும்ராமேஸ்வரன் தனது பங்களிப்பினைச் செய்துள்ளார். 1992-93ஆம்ஆண்டுகளில் நான்கு தடவைகள் தேசிய தொலைக்காட்சிகளில் 22வாரங்கள் ஒளிபரப்பான “சுர அசுர" என்ற சிங்கள நாடகத்தில்ஒருங்கிணைப்பாளராகச் செயற்பட்டார். அதில் ஓரிருகாட்சிகளிலும் நடித்துள்ளார். வீணா ஜயக்கொடி தமிழ்பாத்திரமொன்றை இதில் ஏற்றிருந்ததுடன், அவர் தனது சொந்தக்குரலிலேயே தமிழும் பேசினார். அத்துடன் 1994இல் “சக்தி"யில்ஒளிபரப்பான “சூரிய உதயம்" என்ற தொலைக்காட்சி நாடகத்தில்உதவி இயக்குனராகச் செயற்பட்டார். தேசிய சமாதானப்பேரவையின் தயாரிப்பில் “நண்பன்" என்ற தொலைக்காட்சிநாடகத்தில் ஒருங்கிணைப்பாளராகச் செயற்பட்டதுடன், ஓரிருகாட்சிகளிலும் நடித்தார். துரதிர்ஷ்டவசமாக இதுஒளிபரப்பப்படவில்லை.
மொழிபெயர்ப்பு - ஆங்கிலம்/தமிழ்
பத்திரிகைகளில்/நூல்களில் வெளிவந்த சிறுகதைகள்
இதுவரை அவர் நூறுக்கு மேற்பட்ட சிறுகதைகளை எழுதியுள்ளார். அவற்றில் 72 சிறுகதைகளின் விபரம் வருமாறு:
மேற்கோள்கள்
பகுப்பு:1950 பிறப்புகள் பகுப்பு:ஈழத்து எழுத்தாளர்கள் பகுப்பு:ஈழத்து சிறுவர் இலக்கிய எழுத்தாளர்கள்
பி. கே. சேகர் பாபு
'''பி. கே. சேகர் பாபு''' ஒரு இந்திய அரசியல்வாதியும், அமைச்சரும் ஆவார்.
அரசியல் வாழ்க்கை
சேகர்பாபு தனது அரசியல் வாழ்க்கையை அ.இ.அ.தி.மு.க.வில் தொடங்கினார். அக்கட்சியின் வடசென்னை மாவட்டச் செயலாளராகப் பல ஆண்டுகள் பொறுப்பு வகித்தார். பின்னர் அவரும் அவர்தம் ஆதரவாளர்களும் பொறுப்பிலிருந்து விடுவிக்கப்பட்டதால், சலிப்படைந்த அவர் அக்கட்சியை விட்டுவிலகினார். 2011 சனவரி 29ஆம் நாள் சனிக்கிழமை தன்னைத் தி.மு.க.வில் இணைத்துக்கொண்டார்.
மேற்கோள்கள்
பகுப்பு:வாழும் நபர்கள் பகுப்பு:12 ஆவது தமிழ்நாடு சட்டமன்ற உறுப்பினர்கள் பகுப்பு:13 ஆவது தமிழ்நாடு சட்டமன்ற உறுப்பினர்கள் பகுப்பு:16 ஆவது தமிழ்நாடு சட்டமன்ற உறுப்பினர்கள் பகுப்பு:15 ஆவது தமிழ்நாடு சட்டமன்ற உறுப்பினர்கள் பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள் பகுப்பு:தமிழ்நாட்டு அமைச்சர்கள் பகுப்பு:திராவிட முன்னேற்றக் கழக சட்டமன்ற உறுப்பினர்கள்
பாசிகள்
பாசி (ஒருமை) பாசிகள் (பண்மை)அல்லது ஆல்கா/ ஆல்காக்கள் (Algae) பொதுவாக ஈரமான நிலபரப்பு மற்றும் எல்லா வகையான நீர் பரப்புகளிலும் காணப்படுகின்றன. பொதுவாக பாசிகள் அவற்றின் நிறத்தினை கொண்டு வகைப்படுத்தபடுகின்றன.அவையாவன, நீலப்பச்சை பாசிகள், பச்சை பாசிகள், பழுப்பு நிற பாசிகள் மற்றும் சிகப்பு பாசிகள் என நான்கு வகைகளாக பிறிக்க பட்டு உள்ள்ன. இவற்றில் பொதுவாக நீலப்பச்சை பாசிகள் உயிரி வாயுவன ஆக்சிஜனை உலகிர்கு கொடுத்த உயிரியாக கருதப்படுகிறது. மேலும் இவை பாக்டீரியா மற்றும் பாசிகலுக்கு இடையே உள்ள தொடர்பை வெளிக்காட்டும் உயிரியாகவும் விளங்குகின்றன.
ஹாம்டன் அல்பாஸ்
ஹாம்டன் அல்பாஸ் ( Hampden Alpass, பிறப்பு: ஆகத்து 7 1906, இறப்பு: மார்ச்சு 16 1999), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஏழு முதல்தர துடுப்பாட்டப் போட்டிகளில் கலந்து கொண்டுள்ளார். 1926-1928 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
ஹாம்டன் அல்பாஸ் கிரிக்கட் ஆக்கைவ்இலிருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 27 2011.
லாகோஸ்
கட்டிட அமைப்பு
லாகோசு நைஜீரியாவின் வானுயர்ந்த கட்டிடங்களைக் கொண்டுள்ளது. லாகோசில் காணப்படும் கட்டிட அமைப்புகள் பன்முகத்தன்மை வாயந்தவை. வெப்பமண்டல, உள்ளூர் அமைப்புகளில் தொடங்கி ஐரோப்பிய பாணி மற்றும் அதிநவீன கட்டிடங்கள் கலந்த ஒரு கலவையாக உள்ளது. நீர் வீடு மற்றும் சிட்டா பே தொழுகைப்பள்ளி போன்றவற்றில் பிரேசில்லிய கட்டிடப் பாணி காணப்படுகிறது. வானுயுர் கட்டிடங்கள் தீவுப்பகுதியை மையமாகக் கொண்டு அமைந்துள்ளன, அதேவேளையில் நிலப்பகுதியிலும் சில உயர்ந்த கட்டிடங்கள் உள்ளன. சமீபத்திய ஆண்டுகளில், லாகோசு மாநில அரசு நீண்ட கால விரிவாக்க நோக்கங்களுடன் ஏற்கனவே உள்ள பூங்காக்கள் மற்றும் பசுமை பகுதிகளை புதுப்பித்துள்ளது.
காலநிலை
லாகோசில் வெப்ப மண்டல புல்வெளி காலநிலை நிலவுகிறது, கோப்பென் காலநிலை வகைப்பாட்டின் படி வறண்டகாலம் மற்றும் மழைக்காலங்களுக்கு இடையே குறிப்பிடத்தக்க படிவுவீழ்ச்சி காணப்படுகிறது. மழைக்காலம் ஏப்ரலில் தொடங்கி அக்டோபரில் முடிவடைகிறது, வறண்ட காலம் நவம்பரில் தொடங்கி மார்ச்சில் முடிவடைகிறது. மிகவும் ஈரப்பதமான மாதம் ஜூன், மொத்த படிவுவீழ்ச்சி அளவு 315.5 மில்லிமீட்டர்கள் (12.42 இன்ச்), மிகவறண்ட மாதம் ஜனவரி, மொத்த படிவுவீழ்ச்சி 13.2 மில்லிமீட்டர்கள் (0.52 இன்ச்).
நகரானது நிலநடுக்கோட்டின் அருகில் அமைந்துள்ளதால், வெப்பநிலை வெப்பமான மாதம் மற்றும் குளிரான மாதம் இடையே குறிப்பிடத்தக்க வேறுபாடின்றி நிலையாக உள்ளது. மிக வெப்பமான மாதம் மார்ச், சராசரி வெப்பநிலை 28.5 C, குளிர்ச்சியான மாதம் ஆகஸ்ட், சராசரி வெப்பநிலை 25.0 C.
நெடுஞ்சாலைகள்
லாகோசு மேற்கு ஆப்பிரிக்காவில் மிகப்பெரிய மற்றும் விரிவான சாலைப் வலைப்பின்னல்களுள் ஒன்றாக உள்ளது. அது புறநகர் தொடருந்துகள் மற்றும் படகு சேவைகளும் கொண்டுள்ளது. நெடுஞ்சாலைகள் நகரில் அவற்றின் புவியியல் அமைப்பு மற்றும் நகரின் மக்கள்தொகை வளர்ச்சியின் காரணமாக வழக்கமாக உச்ச நேரங்களில் மிகவும் நெருக்கடியாக உள்ளன. லாகோசு பல நெடுஞ்சாலைகள் மற்றும் பாலங்களாலும் இணைக்கப்பட்டுள்ளது. பாட்கரி விரைவுச் சாலை முழுமைக்குமான ஒரு புதிய தொடருந்து அமைப்பு தற்போது கட்டப்பட்டு வருகிறது.
தொடருந்து
லாகோசு பெருநகரின் வழியாக ஓடும் விரிவான லாகோசு தொடருந்து பெருநகர போக்குவரத்து தற்போது கட்டப்பட்டு வருகிறது. லாகோசு தொடருந்து முனையத்தின் மூலம் பல நகர்புற தொடருந்து மற்றும் பயணிகள் வண்டிகள் சேவையாற்றி வருகின்றன.
படகுகள்
லாகோசு மாநில படகு சேவை நிறுவனம் சில வழக்கமான தடங்களில் இயக்கி வருகிறது, எடுத்துக்காட்டாக லாகோசு தீவு மற்றும் நிலப்பகுதி இடையே நவீன படகுகள் மூலம் சேவை வழங்கப்பட்டு வருகிறது. தனியார் படகுகள் முறைசாரா சேவைகளை சில காயல்கள் மற்றும் சிறுகுடாக்களில் வழங்கி வருகின்றன.
வான்வழி
லாகோசில் ஆப்பிரிக்காவின் மிகப்பெரிய மற்றும் பரபரப்பான விமான நிலையங்களுள் ஒன்றான முர்தாலா முகம்மது பன்னாட்டு விமான நிலையம் அமைந்துள்ளது. விமானநிலையம் இகெஜாவின் வடக்கில் புறநகர் பகுதியில் அமைந்துள்ளது, இங்கு உள்நாட்டு மற்றும் பன்னாட்டு முனையங்கள் உள்ளன. 2008 இல் 5.1 மில்லியன் பயணிகளுடன், இந்த விமான நிலையம் நைஜீரியாவின் விமான போக்குவரத்தில் 50% விழுக்காட்டைக் கொண்டுள்ளது. இந்த விமானநிலையம் மெட்வியூ விமானநிறுவனம் மற்றும் அரிக் ஏரின் முதன்மை முனையமாகும், இவை தவிர முன்னணி விமான நிறுவனங்களான பிரிட்டிசு ஏர்வேசு, விர்ஜின் அட்லாண்டிக், கேஎல்எம், ஏர் பிரான்சு, லுபுத்தான்சா மற்றும் துருக்கி ஏர்லைன்சு போன்றவை லாகோசிலிருந்து உலகம் முழுவதும் தினசரி விமான சேவையை இயக்கி வருகின்றன. இந்த விமான நிலையத்தில் சமீபத்தில் தரைக்கீழ் புதுப்பிப்புகள் மற்றும் புதிய முனையம் அமைக்கப்பட்டன.
மருத்துவம்
லாகோசு பல மருத்துவமனைகள் மற்றும் மருத்துவ வசதிகளைக் கொண்டுள்ளது, அவற்றில் சில நைஜீரிய மருத்துவ வரலாற்றில் அரும்பெரும் சாதனைகளை நிகழ்த்தியுள்ளன. எடுத்துக்காட்டாக நைஜீரியாவின் பழமையான மருத்துவமனை நகரில் அமைந்துள்ளது. அத்துடன் லாகோசில் தான் மேற்கு ஆப்பிரிக்காவின் முதல் வான்வழி அவசர ஊர்தி சேவை செயல்பாட்டுக்கு வந்தது. லாகோசின் மருத்துவ சேவையினை பொதுவாக அரசு மற்றும தனியார் துறைகள் எனப் பிரிக்கலாம். அவை முதன்மை, இரண்டாம் நிலை மற்றும் மூன்றாம் நிலை நலம் பேணல்களை வழங்குகின்றன. தனியார் மருத்துவமனைகள் அதிக செலவுபிடிப்பவையாக இருந்தாலும், அவை உயர்தர சிகிச்சை வழங்குகின்றன என்பதற்கு உத்திரவாதமில்லை.
கல்வி
லாகோசு மாநில அரசு பல்வேறு பள்ளிகளை நடத்தி வருகிறது. கல்வி முறையில், நாடு முழுவதும் பின்பற்றப்படும் 6-3-3-4 அமைப்பு பின்பற்றப்படுகிறது ஆரம்ப நிலை, இளையோர் இரண்டாம் நிலை (JSS), மூத்தோர் இரண்டாம் நிலை (SSS), பல்கலைக் கழகம் போன்ற நிலைகள் உள்ளன. முதல் ஒன்பது வயதில் அனைத்து குழந்தைகளுக்கும் அடிப்படைக் கல்வி வழங்கப்படுகிறது. பெரும்பாலான பள்ளிகள் அரசால் நிதி அளிக்கப்படும் உறைவிடப் பள்ளிகளாக உள்ளன.
மேற்கோள்கள்
பகுப்பு:நைஜீரியா நகரங்கள் பகுப்பு:முன்னாள் பிரித்தானியக் குடியேற்றங்கள் பகுப்பு:முன்னாள் தேசிய தலைநகரங்கள்
திருக்கலம்பகம் (சமணநூல்)
கருவிநூல்
மு. அருணாசலம், தமிழ் இலக்கிய வரலாறு, பதினான்காம் நூற்றாண்டு, பதிப்பு 2005
அடிக்குறிப்பு
பகுப்பு:14 ஆம் நூற்றாண்டுத் தமிழ் நூல்கள்
சர்போக் சட்டமன்றத் தொகுதி
சர்போக் சட்டமன்றத் தொகுதி (Sorbhog Vidhan Sabha constituency) அசாம் மாநிலத்திலுள்ள 126 சட்டமன்ற தொகுதிகளுள் ஒன்றாகும். இது கோக்ராஜார் மக்களவைத் தொகுதியில் அடங்குகிறது.
மேற்கோள்கள்
பகுப்பு:அசாம் சட்டமன்றத் தொகுதிகள்
ஆகாமியம்
ஆகாமியம் என்பது சைவ சித்தாந்தத்தின் படி பக்குவப்பட்ட வினையென்றும் புதுவினையென்றும் அறியப்படுகிறது. உயிர்கள் இந்த பக்குவப்பட்ட வினைகளை அனுபவிக்க வேண்டியுள்ள பொழுதும் உயிர்கள் வினைகளைத் தேடிச் செல்வதும், வினைகள் உயிர்களைத் தேடிச் செல்வதும் நிகழாது. உயிர்கள் மற்றும் வினைகளை இறைவனான சிவபெருமானே ஒன்றிணைத்து வைப்பதாக சைவ சித்தாந்தம் கூறுகிறது.
கருவி நூல்
சிவவழிபாடு - கி. பழநியப்பனார்
வெளி இணைப்புகள்
பகுப்பு:சைவ சித்தாந்தம்
அமோனியம் குரோமேட்டு
அமோனியம் குரோமேட்டு (Ammonium chromate) என்பது (NH4)2CrO4 என்ற மூலக்கூறு வாய்பாடு கொண்ட ஒரு வேதி உப்பாகும். இது மஞ்சள்நிற ஒற்றைமுகப் படிகமாக உருவாகிறது. அமோனியம் ஐதராக்சைடு, அமோனியமிரு குரோமேட்டு ஆகிய உப்புகளின் சேர்க்கையால் இவ்வுப்பு உருவாகிறது. புகைப்படத் தொழிலில் ஊன்பசைப் பூச்சுகளில் கூருணர்வேற்றியாகப் பயன்படுகிறது. நெசவுத் தொழிலில் அச்சிடுவதற்கும், கம்பளிகள் மீது குரோமேட்டு சாயங்களை நிலைநிறுத்துவதற்கும் பயன்படுகிறது. மேலும் இது ஒரு பகுப்பாய்வு கரணியாகவும், வினையூக்கியாகவும், அரிப்பைத் தடுக்கின்ற மட்டுப்படுத்தியாகவும் பயன்படுகின்றது. நீரில் கரையக்கூடிய இவ்வுப்பு தோல், கண்கள், சுவாச மண்டலம் ஆகியவற்றில் எரிச்சலை உண்டாக்கும். நீண்ட காலமாக தொடர்ந்து இதைக் கையாள்பவர்களுக்கு புற்றுநோயை உண்டாக்குகிறது. கல்லீரல், சிறுநீரக திசுக்களில் புண்ணையும் ஏற்படுத்துகிறது 185 பாகை செல்சியசு வெப்பநிலையில் இது சிதைவடைகிறது.
மேற்கோள்கள்
பகுப்பு:அமோனியம் சேர்மங்கள் பகுப்பு:குரோமேட்டுகள் பகுப்பு:நைதரசன் சேர்மங்கள்
கபலா
வெளியிணைப்புக்கள்
பகுப்பு:யூதம் பகுப்பு:யூத கலாச்சாரம்
திருமங்கலகோட்டை கீழையூர் ஊராட்சி
திருமங்கலகோட்டை கீழையூர் ஊராட்சி (Thirumangalakkottai east Gram Panchayat), தமிழ்நாட்டின் தஞ்சாவூர் மாவட்டத்தில் உள்ள ஒரத்தநாடு வட்டாரத்தில் அமைந்துள்ளது. இந்த ஊராட்சி, ஒரத்தநாடு சட்டமன்றத் தொகுதிக்கும் தஞ்சாவூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 4098 ஆகும். இவர்களில் பெண்கள் 2032 பேரும் ஆண்கள் 2066 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தஞ்சாவூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
சரவணபெலகுளா
thumb|200 px|right|சரவணபெலகுளாவிலுள்ள 57 அடி உயர [[கோமதீஸ்வர் சிலை]]